Lav et referat af nedenstående tekst:

Tekst:
Både Nordjyllands Politi og Frederikshavn Gymnasium blev tirsdag morgen tvunget til at kaste ekstra kræfter ind i sagen, hvor to uidentificerede mænd havde annonceret, at de ville møde op på gymnasiet for at lave en practical joke - altså en form for spøg. Den slags koster unægteligt dyrt for begge parter - alligevel er der ikke umiddelbart udsigt til, at gerningsmændene kan blive straffet og retsforfulgt. Det oplyser vagtchef ved Nordjyllands Politi Poul Fastergaard. - Hverken gymnasiet eller politiet har modtaget nogen som helst trussel - hverken omkring en bombe eller et planlangt skyderi. Og så længe vi ikke har det, er det 'bare' en prank og mærkelig adfærd, og det er jo ikke forbudt i lovens forstand, siger vagtchefen. Han understreger dog, at selvom de to gerningsmænd ikke kan retsforfølges, så er det stadig en utrolig dårlig idé at sprede den form for frygt, mange elever oplevede. - Det er upassende, fordi vi lever i den tid, vi gør (med terrorangreb verden over, red.). Det ønskede vi også at fortælle de to mænd, hvis de var dukket op på gymnasiet i morges, men det gjorde de ikke, siger Poul Fastergaard. Nordjyllands Politi har fra ledelsen på Frederikshavn Gymnasium fået oplyst nummerpladen på den bil, de to mænd kørte væk i, efter de havde besøgt skolen mandag. Efterforskning skal nu finde ud af, hvem bilen tilhører. - Vi er i fuld gang med at undersøge personkredsen omkring bilen, siger vagtchefen.

Referat:
De to mænd fremsagde ingen deciderede trusler, og derfor har de ikke brudt loven og kan ikke straffes. Det oplyser vagtchefen hos Nordjyllands Politi.